12.0 ข้อมูลอื่นที่เกี่ยวข้อง

  12.1 ทีพีไอ โพลีน กับสังคม

  การทำกิจกรรมความรับผิดชอบต่อสังคมขององค์กรธุรกิจ (CSR) ในปัจจุบัน คงปฏิเสธไม่ได้ว่า
  โลกได้เผชิญกับปัญหาต่างๆ ไม่ว่าจะเป็นปัญหาสิ่งแวดล้อมที่รุนแรงขึ้นทั่วโลก ปัญหามลพิษ
  ที่กระทบต่อความเป็นอยู่ของชุมชนโดยรอบอุตสาหกรรม ปัญหาเศรษฐกิจ การแตกแยกในสังคม
  ปัญหาการเข้าถึงการศึกษาในระดับอุดมศึกษา เกิดผู้ด้อยโอกาสในสังคมมากขึ้น ซึ่งปัญหาต่างๆ
  เหล่านี้ลำพังภาครัฐคงมีพลังไม่มากพอที่จะช่วยแก้ปัญหาต่างๆเหล่านี้
  และในขณะเดียวกันองค์กรธุรกิจ ก็เริ่มตระหนักถึงข้อคิดที่ว่า ธุรกิจจะไม่สามารถดำรงอยู่ได้
  ในภาวะที่สังคมกำลังเผชิญกับปัญหาที่หนักหน่วง ดังนั้น บริษัท ทีพีไอ โพลีน จำกัด (มหาชน)
  ในฐานะบริษัทฯของคนไทย จึงเป็นองค์กรหนึ่งที่ช่วยเหลือ
  ส่งเสริมและสนับสนุนการดำเนินกิจกรรมที่เป็นประโยชน์ต่อสังคมมาโดยตลอด
  เพราะเราหวังว่าจะเป็นส่วนหนึ่งที่จะช่วยพัฒนาสังคมให้ดีขึ้น
  เพราะสิ่งที่บริษัทฯยึดมั่นมาโดยตลอดคือ “การพัฒนาสังคมให้เจริญ
  ต้องควบคู่ไปกับการพัฒนาอุตสาหกรรม”
  โดยตลอดระยะเวลาที่ผ่านมาบริษัทฯได้ทำกิจกรรมความรับผิดชอบขององค์กรธุรกิจต่อสังคม
  (CSR) ไว้มากมาย ทั้งทางด้านสิ่งแวดล้อม ศาสนา เยาวชน การพัฒนาสังคม และศิลปวัฒนธรรม
  ซึ่งบริษัทฯได้มุ่งเน้นพัฒนาเพื่อให้เกิดผลในทางปฏิบัติอย่างยั่งยืนต่อไป อาทิเช่น

  12.1.1 ทีพีไอ โพลีน กับกิจกรรมด้านพุทธศาสนา

  บริษัทฯให้ความสำคัญกับการสืบทอดวัฒนธรรมทางพระพุทธศาสนา
  เพื่อศาสนประโยชน์และความเจริญรุ่งเรืองอยู่คู่พระพุทธศาสนาสืบต่อไป
  โดยบริจาคในส่วนของผลิตภัณฑ์ปูนทีพีไอ จำนวน 5,864.90 ตัน มูลค่า 8,089,656.93 บาท
  คอนกรีตผสมเสร็จทีพีไอ จำนวน 6,558.50 คิว มูลค่า 13,747,524.4 บาท ให้กับวัดต่างๆ
  ทั่วประเทศ จำนวนกว่า 531 วัด รวมมูลค่า 21,837,181.33บาท
  และงบประมาณเป็นเงินจำนวน 2,142,881.70 บาท เพื่อนำไปซื้อวัสดุก่อสร้างและบูรณะ
  ซ่อมแซม อาทิเช่น โรงครัว การสร้างพระอุโบสถ อาคารวิปัสสนากรรมฐาน
  อาคารเรียนปริยัติธรรม ศาลาการเปรียญ ศาลาอเนกประสงค์ อุโบสถ กุฏิ เมรุ สถูปเจดีย์
  สถานปฏิบัติธรรม และพื้นที่บริเวณโดยรอบวัดสำหรับญาติโยมและพุทธศาสนิกชนทั่วไป ฯลฯ
  อาทิเช่น ร่วมบูรณะซ่อมแซมหลังคากุฏิหอกลางของวัดอรุณราชวราราม
  ร่วมก่อสร้างศาลาอเนกประสงค์ให้กับ วัดประยูรธรรมาราม
  นอกจากการบริจาคเพื่อก่อสร้างและบูรณะซ่อมแซมศาสนสถานแล้ว
  ยังให้การสนับสนุนการเผยแพร่พระพุทธศาสนาทางสถานีโทรทัศน์โลกพระพุทธศาสนา ณ
  วัดยานนาวา กรุงเทพฯ เป็นเงินจำนวน 6,000,000 บาท

  สำหรับปี 2553 บริษัทฯได้เป็นเจ้าภาพและร่วมเป็นเจ้าภาพ ทอดกฐิน ทอดผ้าป่า
  และร่วมบริจาคสำหรับวัดต่างๆ เป็นจำนวนเงินรวม 5,176,773 บาท
  โดยร่วมสนับสนุนกิจกรรมหลัก อาทิเช่น

-   เป็นเจ้าภาพกฐินสามัคคีวัดศรีดอนมูล จ. เชียงใหม่

-   ร่วมเป็นเจ้าภาพสมทบกฐินพระราชทานวัดป่าดาราภิรมย์ จ. เชียงใหม่

-   เป็นเจ้าภาพกฐินสามัคคีวัดบ้านหินลับ จ. สระบุรี

-   เป็นเจ้าภาพกฐินสามัคคีวัดถ้ำสาริกา จ. นครนายก 

นอกจากนี้ บริษัทฯ ยังให้ความสำคัญกับโครงการบรรพชา พระภิกษุ สามเณร โดยมีวัตถุประสงค์เพื่อเป็นการแสดงออกซึ่งความจงรักภักดีและสำนึกในพระมหากรุณาธิคุณ และเพื่อปลูกฝังคุณธรรม จริยธรรมตลอดทั้งขนบธรรมเนียมประเพณีอันดีงามแก่เยาวชนอันจะสร้างผลดีต่อสังคมสืบต่อไป โดยในปี 2553 ได้บริจาคเงินจำนวน 273,941 บาท เพื่อสนับสนุนโครงการบรรพชาสามเณรวัดพังตรี (พระมหาวิชัช วรเมธี), โครงการอุปสมบทหมู่ วัดพระธรรมกาย, โครงการบรรพชาสามเณรภาคฤดูร้อนเฉลิมพระเกียรติฯ รุ่นที่ 2 ปี 2553 วัดธาตุน้อย (พ่อท่านคล้าย วาจาสิทธิ์), วัดคั่นตะเคียน โดยมีวัตถุประสงค์เพื่อให้เยาวชนได้รับการฝึกฝนอบรมจิตใจและสติปัญญา สามารถพัฒนาตนเอง ให้เป็นคนดีมีคุณภาพคู่คุณธรรมในสังคมชาวพุทธและประเทศชาติต่อไป

12.1.2 ทีพีไอ โพลีนกับกิจกรรมด้านการศึกษาและเยาวชน

  การดำเนินกิจกรรมที่ผ่านมาของบริษัทฯ
  มีหลายโครงการที่น่าสนใจและเป็นผลงานที่บริษัทฯภาคภูมิใจ นั่นคือ
  กิจกรรมด้านการศึกษาและเยาวชน เพราะเยาวชนคือกำลังหลักของประเทศในอนาคต
  เพื่อให้เยาวชนเหล่านี้ได้มีโอกาสเรียนรู้จากของจริงและสามารถขยายโลกทัศน์ให้กับเยาวชน
  โดยในปี 2553 ได้มีการจัดกิจกรรมต่างๆ รวมทั้งสนับสนุนหน่วยงานต่างๆ
  ที่ขาดแคลนทุนทรัพย์แต่ดำเนินกิจกรรมที่เป็นประโยชน์ต่อเยาวชน ดังนี้คือ

  - บริจาคเงินจำนวน 139,832.80 บาท เพื่อซื้ออุปกรณ์การเรียน อาทิเช่น
  หนังสือเสริมสร้างความรู้,สมุด,ดินสอ,สีเทียน,ยางลบฯลฯ และอุปกรณ์กีฬา
  ให้กับสหภาพแรงงานรัฐวิสาหกิจการไฟฟ้านครหลวง
  เพื่อนำไปมอบให้กับนักเรียนโรงเรียนบ้านตุงติง,โรงเรียนหินหลวง,โรงเรียนอูตูมโรงเรียนผาปูน
  และโรงเรียนศรช.บ้านสงิน ต.อมก๋อย อ.อมก๋อย จ. เชียงใหม่ รวมจำนวน 770 คน
  ในกิจกรรมงานวันเด็กแห่งชาติภายใต้โครงการ “แบ่งปัน น้ำใจ สานฝันเด็กไทย ในชนบท
  ประจำปี 2553

  - สนับสนุนทุนทัศนศึกษาแก่โรงเรียนพระปริยัติธรรมสามัญศึกษา
  ในโครงการทัศนศึกษาแหล่งเรียนรู้ทางประวัติศาสตร์และวิทยาศาสตร์ไทย
  โดยนำคณะพระสงฆ์และสามเณร จากโรงเรียนพระปริยัติธรรมสามัญศึกษาวัดพระธาตุพนม จำนวน
  230 รูป และคณะครูจำนวน 25 คน เข้าเยี่ยมชม “พระบรมมหาราชวัง
  วัดพระศรีรัตนศาสดาราม และพระที่นั่งจักรี (ท้องพระโรงกลาง)”
  โดยมีวัตถุประสงค์เพื่อให้มีความสำนึกในพระมหากรุณาธิคุณของพระมหากษัตริย์ในราชวงศ์จักรีทั้งในอดีตและปัจจุบัน
  มีความภูมิใจในความเป็นคนไทยและได้กราบนมัสการพระแก้วมรกตเพื่อความเป็นศิริมงคล
  นอกจากนี้ยังได้รับความกรุณาเป็นอย่างยิ่งจากเลขาธิการสำนักพระราชวัง
  ที่อนุญาตให้นำคณะเข้าชมในส่วนของท้องพระโรงกลาง ภายในพระที่นั่งจักรี
  เพราะตามปกติแล้วสถานที่ดังกล่าว ไม่ได้เปิดให้ประชาชนโดยทั่วไปได้เข้าชม
  และได้เข้าเยี่ยมชมพระที่นั่งอนันตสมาคม
  เพื่อให้เยาวชนได้ทราบประวัติความเป็นมาของพระที่นั่งฯ
  และชมสถาปัตยกรรมแบบนีโอเรอเนสซองส์และ นีโอคลาสสิก ที่ตกแต่งพระที่นั่งด้วยหินอ่อน
  จากประเทศอิตาลี อีกทั้งพระที่นั่งองค์นี้ ยังเป็นรัฐสภาแห่งแรกของประเทศไทย
  รวมทั้งเป็นสถานที่ประกอบพระราชพิธี รัฐพิธี ต่างๆ ที่สำคัญของประเทศไทย
  นอกจากนี้ภายในพระที่นั่งยังมีการจัดแสดงผลงาน ชื้นเอกของโรงฝึกศิลปาชีพ สวนจิตรลดา
  ซึ่งเป็นผลงานที่ได้สร้างถวายเนื่องในโอกาสมหามงคลสมัยสำคัญต่างๆ
  ซึ่งแสดงถึงความเจริญรุ่งเรืองของศิลปวัฒนธรรมที่ประเทศไทยมีมาช้านาน
  อันนำมาซึ่งความภาคภูมิใจในความเป็นคนไทยของทุกคนที่ได้เข้าชม
  และยังได้เข้าชมพิพิธภัณฑ์วิทยาศาสตร์
  ซึ่งเป็นสถานที่ที่ให้ความรู้และเป็นการเพิ่มพูนประสบการณ์ด้านวิทยาศาสตร์และเทคโนโลยี
  ให้เข้าใจถึงกระบวนการการผลิตที่มีหลักการทางวิทยาศาสตร์แทรกอยู่ในแต่ละขั้นตอนและเกิดความภาคภูมิใจในภูมิปัญญาของบรรพบุรุษตลอดจนมรดกทางวัฒนธรรมของไทย

  - โครงการแรลลี่ รักษ์โลกประจำปี 2553 เส้นทางกรุงเทพฯ – พัทยา
  ซึ่งมูลนิธิสิ่งแวดล้อมเพื่อชีวิตโดยบริษัทฯ ทีพีไอ โพลีน จำกัด (มหาชน) ร่วมกับ บริษัทฯ
  กรังด์ปรีซ์ อินเตอร์เนชั่นแนล จำกัด จัดขึ้นในวันที่ 18-19 กันยายน 2553 โดยกรรมการมูลนิธิฯ
  เป็นประธานเปิดการแข่งขันแรลลี่ในครั้งนี้ สำหรับการแข่งขัน
  ได้มีการกำหนดให้ผู้เข้าร่วมแข่งขันจัดเตรียมสิ่งของบริจาคอาทิเช่น
  อุปกรณ์การเรียนและอุปกรณ์กีฬา ฯลฯ เพื่อนำมามอบให้กับเด็กนักเรียนโรงเรียนห้วยใหญ่
  จังหวัดชลบุรี โดยมูลนิธิฯ ได้บริจาคทุนการศึกษาและทุนอาหารกลางวัน เป็นเงินจำนวน 50,000
  บาท พร้อมอุปกรณ์กีฬาและอุปกรณ์การเรียน รวมเป็นเงินทั้งสิ้นจำนวน 81,280.25 บาท
  สำหรับวัตถุประสงค์ของโครงการ นอกจากจะได้รับความรู้ ความสนุกสนานเพลิดเพลินแล้ว
  ยังทำประโยชน์ให้เกิดแก่สังคมเพื่อชีวิตที่ขาดแคลนและด้อยโอกาสอีกด้วย

  จากกิจกรรมดังกล่าวข้างต้นแล้ว บริษัทฯ ยังเล็งเห็นถึงความสำคัญของการศึกษาของเยาวชน
  เนื่องจากมีเยาวชนบางส่วนที่ขาดแคลนทุนทรัพย์ ดังนั้นเพื่อให้เยาวชนมีโอกาสได้รับการศึกษา
  เพื่อเป็นกำลังสำคัญของประเทศชาติต่อไปในอนาคต จึงให้การสนับสนุนเงินจำนวน 316,600
  บาท สำหรับเป็นทุนสนับสนุนการศึกษา ทุนการศึกษา สนับสนุนกีฬา สร้างห้องสมุดเฉลิมพระเกียรติ
  ให้กับเด็กนักเรียนอาทิเช่น โรงเรียนบ้านเขาไม้เกวียน โรงเรียนแก่งคอย
  มหาวิทยาลัยเทคโนโลยีราชมงคลรัตนโกสินทร์ โรงเรียนอนุบาลทับกวาง ฯลฯ
  บริษัทฯฯยังให้การสนับสนุนผลิตภัณฑ์ปูนทีพีไอ อาทิเช่น ปูนทีพีไอเขียวซูเปอร์,
  ปูนซีเมนต์ปอร์ตแลนด์ประเภท 1 ทีพีไอแดง, ปูนซีเมนต์ปอร์ตแลนด์ประเภท 5 ตราทีพีไอ
  (สีฟ้า),ปูนซีเมนต์ผสม ตราทีพีไอ 197 และตราทีพีไอ 199 จำนวน 658 ตัน รวมมูลค่า
  946,636.13 บาท บริจาคคอนกรีตผสมเสร็จ ให้กับโรงเรียนต่างๆ
  เพื่อนำไปก่อสร้างโรงอาหาร อาคารเรียน รั้วโรงเรียน พื้นอาคารเรียน ทำถนนเข้าสู่โรงเรียน
  รวมถึงซ่อมแซมอาคารเรียนที่ชำรุดทรุดโทรม อาทิเช่น โรงเรียนราชประชานุเคราะห์ใน จ.
  สตูล, จ. ลพบุรี โรงเรียนบ้านห้วยส้มป่อย จ.เชียงใหม่ โรงเรียนวัดขนงพระเหนือ
  จ.นครราชสีมา โรงเรียนบ้านหนองกระดี่ จ.สุพรรณบุรี โรงเรียนบ้านโคกสูง จ.ศรีสะเกษ ฯลฯ
  และมหาวิทยาลัย 32 แห่งทั่วประเทศ เพื่อนำไปออกค่ายอาสาพัฒนาชุมชน ก่อสร้างอาคาร
  และสร้างสิ่งอำนวยความสะดวกให้แก่ชุมชนในถิ่นธุรกันดาร อาทิเช่น จุฬาลงกรณ์มหาวิทยาลัย
  มหาวิทยาลัยเกษตรศาสตร์ มหาวิทยาลัยธรรมศาสตร์
  มหาวิทยาลัยเทคโนโลยีพระจอมเกล้าเจ้าคุณทหารลาดกระบัง มหาวิทยาลัยศรีนครินทร์ฯลฯ

  12.1.3 ทีพีไอ โพลีน กับกิจกรรมสังคม

  ผู้บริหารและพนักงานบริษัท ทีพีไอ โพลีน จำกัด (มหาชน) และบริษัทในเครือ
  ร่วมกับมูลนิธิสิ่งแวดล้อมเพื่อชีวิต ได้ร่วมทำบุญบริจาคผ้าห่มกันหนาว ขนาด 60x80 นิ้ว จำนวน
  10,000 ผืน มูลค่า 1,680,000 บาท
  พร้อมปฏิทินแขวนพระบรมฉายาลักษณ์พระบาทสมเด็จพระเจ้าอยู่หัวฯ ประจำปี 2554
  เพื่อบรรเทาความหนาวเย็น แก่ผู้ที่ต้องประสบกับภัยหนาวในภาคอีสานและภาคเหนือ
  โดยทางภาคอีสาน ได้มอบผ้าห่มจำนวน 2,500 ผืน ให้กับโรงเรียนตำรวจตระเวนชายแดน
  ศูนย์ภาคอีสาน จ.ขอนแก่น
  เพื่อนำไปมอบให้กับนักเรียนโรงเรียนตำรวจตระเวนชายแดนที่อยู่ในสังกัดต่อไป
  และบริจาคผ้าห่มให้ผู้สูงอายุในพื้นที่ ต. คำบก อ. คำชะอี จ.มุกดาหาร ที่ประสบภัยหนาว
  จำนวน 304 ผืน สำหรับทางภาคเหนือ ได้มอบผ้าห่มให้กับสถานที่ต่างๆ ใน จ. เชียงใหม่
  ดังนี้คือ โรงเรียนตำรวจตระเวนชายแดน (ตชด.ภาค3) จ. เชียงใหม่ จำนวน 3,000 ผืน
  เพื่อนำไปมอบให้กับนักเรียนโรงเรียนตำรวจตระเวนชายแดนที่อยู่ในสังกัดต่อไป,
  โรงพยาบาลฝาง จำนวน 1,000 ผืน, โรงพยาบาลแม่อาย จำนวน 1,000 ผืน
  เพื่อนำไปมอบให้กับผู้ป่วย ญาติผู้ป่วยและประชาชนทั่วไป, วัดจอมหมอก อำเภออมก๋อย จำนวน
  1,000 ผืน, วัดศรีดอนมูล จำนวน 700 ผืน, สำนักปฏิบัติธรรมบ้านสวนธรรมศิลป์ จำนวน 300
  ผืน เพื่อนำไปมอบให้กับ ประชาชนและชาวเขาที่ประสบภัยหนาว, บริจาคให้ราษฎรอำเภอปาย
  จำนวน 100 ผืน และได้บริจาคผ้าห่มให้กับมูลนิธิคณะนักบุญคามิลโลแห่งประเทศไทย คามิลเลียน
  โซเซียล เซนเตอร์ ปราจีนบุรี-ศูนย์สงเคราะห์ จำนวน 96 ผืน
  เพื่อนำไปมอบให้กับผู้ประสบภัยหนาว ซึ่งบริษัทฯ
  หวังเป็นอย่างยิ่งว่าจะเป็นส่วนหนึ่งในการแบ่งปันความอบอุ่น
  ซึ่งประชาชนที่ได้รับบริจาคผ้าห่มต่างซาบซึ้งในน้ำใจที่บริษัทฯ ผู้บริหาร และเพื่อนพนักงาน
  มาเป็นส่วนหนึ่งในการช่วยแบ่งปันความอบอุ่น ความเอื้ออาทรมาสู่พวกเขาเหล่านี้
  การให้โอกาสจากคนภายนอกที่มีความพร้อมและสมบูรณ์กว่า อย่างน้อยก็ด้วยเหตุผลที่ว่า
  เขาคือเพื่อนร่วมผืนดินกับเรา

  บริจาคเงินจำนวน 30,000,000 บาท
  ให้กับกองทุนวันศรีนครินทร์ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี
  เพื่อผู้ป่วยยากไร้ โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น
  โดยมีวัตถุประสงค์เพื่อช่วยเหลือผู้ป่วยที่มีรายได้น้อยสามารถเข้าถึงบริการรักษาพยาบาลที่มีคุณภาพอย่างทัดเทียมกันได้มากขึ้น
  รวมถึงเป็นส่วนหนึ่งในการสนับสนุนส่งเสริมการดำเนินงานด้านการรักษาพยาบาล
  การส่งเสริมสุขภาพอนามัยของประชาชน การเรียนการสอนนักศึกษาแพทย์
  การฝึกอบรมแพทย์ประจำบ้าน
  การสร้างองค์ความรู้ทางด้านวิทยาศาสตร์สุขภาพที่เสริมสร้างความเข้มแข็ง
  ด้านการรักษาพยาบาล อันจะยังประโยชน์และความผาสุกให้เกิดแก่ประชาชนทั้งในด้านสุขภาพ
  และการอยู่ร่วมกันอย่างดีในสังคมสนองพระราชปณิธานในสมเด็จพระศรีนครินทราบรมราชชนนี
  ไม่แต่เพียงเท่านั้น บริษัทฯ ยังให้การสนับสนุนงบประมาณเป็นจำนวนเงิน 2,015,880 บาท
  ให้กับมูลนิธิ, สมาคม,โรงพยาบาล, หน่วยงานราชการและองค์กรต่างๆ
  เพื่อช่วยเหลือกิจกรรมที่เป็นประโยชน์ต่อสังคมแต่ขาดแคลนงบประมาณ อาทิเช่น
  สนับสนุนงานวันคนพิการประจำปี อ.บ้านนาสาร จ.
  สุราษฎร์ธานี,มูลนิธิคณะนักบุญคามิลโลแห่งประเทศไทย,มูลนิธิคนพิการไทย,สมาคมมิตรภาพไทย-จีน,มูลนิธิทศวรรษโรคกระดูกและข้อ
  (ประเทศไทย) สนับสนุนกิจกรรมเดิน-วิ่ง มูลนิธิทศวรรษโรคกระดูกและข้อ และ มูลนิธิรัฐบุรุษ
  พล.อ.เปรม ติณสูลานนท์

  จากการที่ประเทศไทยได้ประสบปัญหาอุทกภัยน้ำท่วมใหญ่ปลายปี 2553 ในหลายจังหวัดนั้น
  ทางบริษัทได้ร่วมบริจาคน้ำดื่มทีพีไอ พีแอล
  เพื่อช่วยบรรเทาความเดือดร้อนของประชาชนที่ประสบอุทกภัยน้ำท่วม อาทิเช่น
  มอบน้ำดื่มทีพีไอพีแอล 6,000 ขวด ให้แก่ผู้ประสบภัยน้ำท่วม ใน จ.สระบุรี ให้กับผู้ว่าราชการ
  จ. สระบุรี ณ เวทีคอนเสิร์ตรวมน้ำใจ ช่วยเหลือผู้ประสบภัยน้ำท่วม มอบน้ำดื่มทีพีไอพีแอล
  6,360 ขวด ให้กับที่ว่าการ อ.มวกเหล็ก และ อ.แก่งคอย อบต.แสลงพัน อ.วังม่วง
  อบต.ท่าคล้อ อ.แก่งคอย จ.สระบุรี มอบน้ำดื่ม ทีพีไอพีแอล 2,400 ขวด
  ให้กับสำนักงานเทศบาลตำบลต้นตาล-พระยาทดและ สำนักงานเทศบาลตำบลทับกวาง จ.สระบุรี
  มอบน้ำดื่มทีพีไอพีแอล จำนวน 720 ขวด ให้กับการท่องเที่ยวแห่งประเทศไทย (ททท.)
  สำนักงานลพบุรี เพื่อช่วยเหลือผู้ประสบอุทกภัย จ.ลพบุรี จ.สิงห์บุรี และจ.สระบุรี
  มอบถุงยังชีพพร้อมน้ำดื่มทีพีไอ พีแอล ให้กับผู้ประสบภัย บ้านไผ่ล้อม หมู่ 8 ต.สวนดอกไม้
  อ.เสาไห้ จ.สระบุรี มอบน้ำดื่มทีพีไอพีแอลจำนวน 1,200 ขวด เพื่อช่วยเหลือผู้ประสบภัยใน
  จ.นครราชสีมา ณ ศาลาว่าการกรุงเทพมหานคร มอบน้ำดื่มทีพีไอ พีแอล จำนวน 1,200 ขวด
  ให้กับสมาคมแม่บ้านตำรวจ เพื่อนำไปช่วยเหลือผู้ประสบภัยน้ำท่วมในจังหวัดต่างๆ
  และร่วมโครงการผ้าป่าสงเคราะห์โลก หลวงตามหาบัว ญาณสัมปันโน เชิญอิ่มบุญ อิ่มท้อง
  นำอาหารไปช่วยประชาชน ต.จอหอ อ.ปากช่อง จ.นครราชสีมา ที่ประสบภัยน้ำท่วม

  นอกจากนี้ยังร่วมสนับสนุนน้ำดื่มทีพีไอ พีแอล จำนวน 17,232 ขวด
  เพื่อใช้สำหรับกิจกรรมต่างๆที่เป็นประโยชน์ต่อสังคมอาทิเช่น
  กิจกรรมวันเด็กแห่งชาติของโรงเรียนสองคอนกลาง จ.สระบุรี โครงการอำเภอยิ้มเคลื่อนที่ ณ
  โรงเรียนท่าสีโพธิ์เหนือ ต. ท่าตูม และที่ว่าการ อ.แก่งคอย จ.สระบุรี
  สนับสนุนกิจกรรมรณรงค์ลดอุบัติเหตุ ช่วงเทศกาลสงกรานต์ ให้แก่หน่วยงานต่างๆ เช่น
  สถานีตำรวจภูธรจังหวัดสระบุรี ศาลากลางจังหวัดสระบุรี สำนักงานเขตพื้นที่การศึกษาสระบุรี
  เขต 2 กระทรวงคมนาคม การรถไฟแห่งประเทศไทย ฯลฯ

12.1.4 ทีพีไอ โพลีน ร่วมอนุรักษ์ศิลปวัฒนธรรมไทย 

  ความสำเร็จของบริษัท ทีพีไอ โพลีน จำกัด (มหาชน)
  ไม่ได้เกิดขึ้นเฉพาะแค่การดำเนินธุรกิจเท่านั้น แต่สิ่งที่สำคัญที่สุดคือความรับผิดชอบต่อสังคมหรือ
  CSR ซึ่งที่ผ่านมา บริษัทฯได้ทำกิจกรรมด้าน CSR ไว้มากมาย ทั้งด้านสิ่งแวดล้อม ศาสนา
  เยาวชน การพัฒนาสังคม ชุมชน
  นอกจากนี้บริษัทฯยังให้ความสำคัญในด้านศิลปวัฒนธรรมและเข้าไปมีส่วนร่วมในการส่งเสริมด้านนี้อย่างต่อเนื่อง
  เพราะบริษัทฯได้เล็งเห็นถึงความสำคัญของการสืบสาน และคงไว้ซึ่งความเป็นเอกลักษณ์ไทย
  เพราะไทยเป็นชนชาติหนึ่งที่มีประวัติความเป็นมา
  มีความเป็นเอกลักษณ์เฉพาะตัวจนเป็นที่น่าสนใจสำหรับชาติต่างๆ ทั่วโลก
  ด้วยความที่ไทยเมืองเก่าแก่ที่มีประติมากรรม สถานที่ทางประวัติศาสตร์
  โบราณสถานอายุหลายพันปีอยู่มากมาย

  บริษัทฯเห็นว่างานปูนปั้นเป็นศิลปกรรมอีกแขนงหนึ่งที่สืบทอดมาแต่โบราณแสดงให้เห็นถึงฝีมือ
  ความคิดสร้างสรรค์และศิลปวิทยาที่พัฒนาการมาเป็นระยะ
  พบเห็นได้ตามแหล่งโบราณสถานทั่วประเทศ ปัจจุบันความสนใจของช่างไทยลดน้อยลง
  ทำให้น่าห่วงใยว่าศิลปะปูนปั้นจะสูญหายไป การร่วมกันสืบสานศิลปวัฒนธรรมเป็นกิจกรรมที่ยิ่งใหญ่
  ที่ปูนทีพีไอ โพลีน มุ่งมั่นที่จะดำรงต่อไป และด้วยตะหนักถึงความสำคัญของศิลปวัฒนธรรมไทย
  บริษัทฯได้จัดการประกวดศิลปะปูนปั้น เพื่ออนุรักษ์และส่งเสริมศิลปวัฒนธรรมไทย
  โดยร่วมกับกระทรวงวัฒนธรรม วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
  และสมาคมประติมากรไทย ซึ่งได้จัดการประกวดศิลปะปูนปั้นแห่งประเทศไทย เป็นครั้งที่ 10 แล้ว
  โดยแบ่งการประกวดออกเป็น 2 ระดับคือ ระดับประชาชน โดยแบ่งเป็น 3 ประเภท คือ 1.
  ประเภทการปั้นปูนสด เรื่อง “พระราชพิธี 12 เดือน” 2. ประเภทการปั้นปูนสำเร็จรูปทีพีไอ
  เรื่อง “ประเพณีท้องถิ่น” 3. ประเภทผลงานสำเร็จรูป เรื่อง
  “การอนุรักษ์สัตว์ป่าและสิ่งแวดล้อม” และระดับเยาวชน ประเภทการปั้นปูนสำเร็จรูปทีพีไอ เรื่อง
  “การละเล่นพื้นบ้าน” โดยจัดการแข่งขันขึ้นระหว่างวันที่ 5 - 9 พฤษภาคม 2553

  สำหรับงานนิทรรศการศิลปะปูนปั้นแห่งประเทศไทย ครั้งที่ 10 ได้รับเกียรติจากนายแพทย์เกษม
  วัฒนชัย องคมนตรี เป็นประธานเปิดงาน เมื่อวันพฤหัสบดีที่ 7 ตุลาคม 2553 ณ
  พิพิธภัณฑ์สถานแห่งชาติ หอศิลป ถนนเจ้าฟ้า กรุงเทพมหานคร
  และจัดงานแสดงสัญจรที่บ้านดำนางแล อ.เมือง จ.เชียงราย (บ้านของอาจารย์ถวัลย์ ดัชนี
  ศิลปินแห่งชาติสาขาทัศนศิลป์) จากการจัดงานนิทรรศการศิลปะปูนปั้นแห่งประเทศไทย ในครั้งนี้
  ทางบริษัทฯตระหนักถึงความสำคัญในการรณรงค์ด้านวัฒนธรรมไทย
  จึงได้ตั้งปณิธานที่จะให้การสนับสนุนและเกื้อกูลศิลปวัฒนธรรมให้ดำรงอยู่คู่กับการพัฒนาคุณภาพชีวิตของสังคมไทย
  และเพื่อเป็นการกระตุ้นจิตสำนึกของคนไทย
  ช่างไทยและเยาวชนคนรุ่นใหม่ให้หันมาอนุรักษ์และพัฒนาศิลปะปูนปั้นให้คงคุณค่าประติมากรรมประจำชาติไว้สืบไป

  กิจกรรมต่างๆ ดังกล่าวข้างต้นเป็นเพียงส่วนหนึ่งที่ บริษัท ทีพีไอ โพลีน จำกัด (มหาชน)
  มีความภาคภูมิใจอย่างยิ่งที่จะช่วยยกระดับคุณภาพชีวิตของผู้คนและสังคมให้ดีขึ้น
  ดังนั้นเราจึงดำเนินธุรกิจควบคู่ไปกับการพัฒนาสังคม อย่างสร้างสรรค์และยั่งยืนต่อไป

  12.2 ทีพีไอ โพลีนกับคุณภาพ ความปลอดภัย อาชีวอนามัย และสิ่งแวดล้อม

  ด้วยความมุ่งมั่นในการพัฒนาองค์กรสู่ความเป็นเลิศอย่างมั่นคง ควบคู่กับการพัฒนาสังคมอย่างยั่งยืน
  สอดคล้องกับหลักธรรมาภิบาล และอุดมการณ์ ประเทศไทยใสสะอาด ประชาชนอยู่เย็นเป็นสุข
  บริษัท ทีพีไอโพลีน จำกัด (มหาชน)
  ตระหนักเสมอว่าความสำเร็จและการเติบโตที่ยั่งยืนขององค์กร
  ย่อมมาจากทั้งการเติบโตจากผลการดำเนินงาน
  รวมถึงการเป็นที่ยอมรับและได้รับความไว้วางใจจากชุมชนและสังคม
  โดยบริษัทฯได้นำระบบมาตรฐานต่างๆ มาประยุกต์ใช้และยึดถือปฏิบัติอย่างต่อเนื่องมาโดยตลอด
  อันได้แก่ ระบบมาตรฐานคุณภาพ (ISO 9001) ระบบมาตรฐานสิ่งแวดล้อม (ISO 14001)
  ระบบการจัดการด้านอาชีวอนามัยและความปลอดภัย (มอก.18001 และ OHSAS 18001)
  รวมทั้งมาตรฐาน API Spec 10A โดยบริษัทได้นำมาตรฐานต่างๆ
  มาประยุกต์ใช้อย่างผสมผสานแบบบูรณาการ เพื่อให้มีประสิทธิภาพและประสิทธิผลอย่างสูงสุด

  การบริหารจัดการด้านคุณภาพ บริษัทในเครือทีพีไอโพลีน มุ่งมั่นในการผลิต จำหน่าย
  ส่งมอบผลิตภัณฑ์ที่มีคุณภาพ เพื่อตอบสนองความต้องการของลูกค้าสูงสุด
  ให้มีการปรับปรุงประสิทธิผลของระบบคุณภาพอย่างต่อเนื่อง ลดการปลดปล่อยก๊าซเรือนกระจก
  โดยทุกผลิตภัณฑ์ของบริษัทในเครือทีพีไอโพลีนได้รับการพัฒนาภายใต้การควบคุมด้วยระบบคุณภาพ
  ISO 9001:2008 รวมทั้งมีการจัดทำและทบทวนวัตถุประสงค์ เป้าหมาย
  ด้านคุณภาพของบริษัทปีละ 1 ครั้ง เป็นอย่างน้อย

  ด้วยความตระหนักถึงความสำคัญและให้ความใส่ใจด้านคุณภาพอย่างต่อเนื่องเสมอมา เมื่อวันที่ 5
  มกราคม 2553 บริษัท ทีพีไอ โพลีน เพาเวอร์ จำกัด
  ซึ่งดำเนินกิจการโรงงานผลิตพลังงานไฟฟ้าจากความร้อนทิ้ง (Waste Heat Recovery Power
  Plant: WHRP) ได้รับการรับรองมาตรฐานคุณภาพ ISO 9001:2008

  การบริหารจัดการด้านอาชีวอนามัยและความปลอดภัย บริษัทในเครือทีพีไอโพลีน
  ให้ความสำคัญต่อระบบการจัดการอาชีวอนามัยและความปลอดภัย
  โดยถือเป็นส่วนหนึ่งของการดำเนินธุรกิจ โดยมุ่งมั่นที่จะปรับปรุงและป้องกันอันตรายที่มีอยู่ทั้งหมด
  รวมถึงการบาดเจ็บและเจ็บป่วยอันเนื่องมาจากการทำงาน
  เพื่อให้พนักงานและผู้ที่เกี่ยวข้องมีสุขภาพที่ดีและมีความปลอดภัยในการทำงานทุกด้านอย่างต่อเนื่อง
  ทั้งนี้บริษัทฯได้นำระบบการจัดการอาชีวอนามัยและความปลอดภัยตามมาตรฐาน OHSAS
  18001:2007 และ มอก. 18001:2542 มาใช้อย่างเหมาะสม
  รวมถึงการให้ความร่วมมือและปฏิบัติตามกฏหมายและข้อกำหนดที่เกี่ยวข้องกับอาชีวอนามัยและความปลอดภัยของประเทศไทย
  เพื่อให้สามารถลดและควบคุมความเสี่ยงตั้งแต่ระดับปานกลางขึ้นไป
  โดยถือว่าระบบการจัดการด้านอาชีวอนามัยและความปลอดภัยเป็นหน้าที่รับผิดชอบของผู้บริหารและพนักงานทุกระดับ
  โดยบริษัทฯได้ให้การสนับสนุนทรัพยากรในทุกด้าน ทั้งในเรื่องบุคลากร เวลา งบประมาณ
  และการฝึกอบรม อย่างเพียงพอและเหมาะสม รวมทั้งมีการจัดทำและทบทวนวัตถุประสงค์
  เป้าหมาย เพื่อควบคุมประเด็นความเสี่ยงจากกิจกรรมของบริษัทปีละ 1 ครั้ง เป็นอย่างน้อย
  และนำผลการปฏิบัติงานด้านความปลอดภัยไปประกอบการพิจารณาในการประเมินผลการปฏิบัติงานของพนักงาน

  ด้านสุขอนามัยของชุมชนและพนักงาน
  บริษัทฯมีความตระหนักและห่วงใยต่อสุขอนามัยของชุมชนเป็นอย่างยิ่ง
  โดยได้จัดหน่วยแพทย์เคลื่อนที่ออกให้บริการชุมชนอย่างต่อเนื่องตลอดมา ในส่วนของพนักงาน
  มีสวัสดิการรักษาพยาบาลครอบคลุมไปถึงครอบครัวของพนักงาน
  นอกจากนั้นยังมีสวัสดิการตรวจสุขภาพประจำปีให้กับพนักงานทุกคน
  บริษัทฯยังตระหนักต่อการตอบสนองและป้องกันโรคระบาดตามฤดูกาล
  โดยการให้วัคซีนป้องกันโรคไข้หวัดใหญ่ 2009 (H1N1) กับพนักงานและครอบครัว

  การบริหารจัดการด้านสิ่งแวดล้อม
  บริษัทในเครือทีพีไอโพลีนมีความมุ่งมั่นในการอนุรักษ์สิ่งแวดล้อมอย่างต่อเนื่อง
  รวมทั้งการปรับปรุงและรักษาสิ่งแวดล้อมให้เป็นไปตามมาตรฐานที่กำหนดไว้อย่างเหมาะสมและต่อเนื่อง
  เพื่อให้ลูกค้า พนักงาน
  และชุมชนได้ตระหนักว่าบริษัทในเครือทีพีไอโพลีนมีความรับผิดชอบในการปรับปรุงการจัดการด้านสิ่งแวดล้อมอย่างต่อเนื่อง
  และป้องกันมลภาวะในการทำงานทุกๆ ด้าน โดยได้มีการนำระบบมาตรฐานการจัดการสิ่งแวดล้อม
  ISO 14001: 2004 มาใช้ตามมาตรฐานสากล มีการให้ความร่วมมือและปฏิบัติตามข้อบังคับ
  กฏหมายและข้อกำหนดอื่นที่เกี่ยวข้องกับสิ่งแวดล้อม มีการควบคุมและลดปริมาณฝุ่น
  รวมทั้งคุณภาพของน้ำทิ้งจากกระบวนการผลิต
  นอกจากนี้บริษัทฯมีนโยบายประหยัดและอนุรักษ์การใช้พลังงาน
  ควบคุมและจัดการปริมาณของเสียอย่างถูกต้อง
  รวมถึงจัดให้มีการใช้ทรัพยากรอย่างคุ้มค่าและมีประสิทธิภาพ
  มีการส่งเสริมและสนับสนุนกิจกรรมด้านสิ่งแวดล้อมอย่างเต็มที่ โดยให้ความร่วมมือกับภาครัฐ
  ภาคเอกชน และชุมชนที่ใกล้เคียง
  มีการสนับสนุนการอนุรักษ์ธรรมชาติอย่างยั่งยืนโดยการปลูกป่าทดแทนและฟื้นฟูสภาพพื้นที่โครงการทำเหมืองหลังจากทำเหมืองแล้ว
  มีการทบทวนจุดประสงค์และเป้าหมายด้านสิ่งแวดล้อม
  รวมทั้งจัดให้มีการให้ความรู้และฝึกอบรมเรื่องสิ่งแวดล้อมให้กับพนักงานทุกระดับตามความเหมาะสม
  เพื่อให้พนักงานตระหนักเรื่องสิ่งแวดล้อม

  มาตรฐานห้องปฏิบัติการ นอกจากนี้
  โรงงานปูนซีเมนต์ของบริษัทฯได้ผ่านการประเมินความสามารถของห้องปฏิบัติการ
  ภายใต้ระบบการรับรองห้องปฏิบัติการของสำนักงานมาตรฐานอุตสาหกรรม ตามมาตรฐาน
  ISO/IEC 17025 : 2005 และ มอก.17025 : 2548
  ข้อกำหนดทั่วไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ
  เมื่อวันที่ 22 กุมภาพันธ์ 2553

  ฉลากคาร์บอน (Carbon Label) “สัญลักษณ์แห่งกระบวนการผลิตที่เป็นมิตรต่อสิ่งแวดล้อม”
  บริษัทฯได้รับการรับรองฉลากคาร์บอนจากองค์การบริหารก๊าซเรือนกระจก
  ประเภทกระบวนการผลิตปูนซีเมนต์
  เป็นบริษัทฯแรกของประเทศไทยและบริษัทฯแรกของทวีปเอเชีย เมื่อปีพ.ศ. 2551
  โดยสามารถลดปริมาณการปล่อยคาร์บอนไดออกไซด์ทั้งกระบวนการผลิตร้อยละ 24.35
  ทั้งนี้ผลิตภัณฑ์ของบริษัทฯผ่านเกณฑ์การประเมินมากถึง 22 ชนิด
  ปัจจุบันบริษัทฯได้ติดฉลากคาร์บอนแล้ว 11 ชนิด ด้วยความมุ่งมั่นในการอนุรักษ์สิ่งแวดล้อม
  บริษัทฯได้พัฒนากระบวนการผลิตที่เป็นมิตรต่อสิ่งแวดล้อมอย่างต่อเนื่อง
  ทำให้ผลการประเมินการปล่อยคาร์บอนไดออกไซด์ในปี พ.ศ. 2552
  สามารถลดการปล่อยได้ร้อยละ 2.83 จากปี 2551
  ทั้งนี้บริษัทฯยังมีความมุ่งมั่นอย่างต่อเนื่องที่จะพัฒนากระบวนการผลิตที่เป็นมิตรต่อสิ่งแวดล้อมอย่างยั่งยืน

  การบริหารจัดการด้านพลังงาน
  บริษัทฯได้เข้าร่วมโครงการเตรียมความพร้อมด้านมาตรฐานการจัดการพลังงาน
  ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน เพื่อรองรับมาตรฐาน
  ISO 50001 (Energy Management System) ซึ่งจะประกาศใช้ในอนาคต

  การบริหารจัดการด้านเพิ่มผลผลิต บริษัทฯนำระบบการบำรุงรักษาแบบทวีผลที่ทุกคนมีส่วนร่วม
  (TPM : Total Productive Management) มาประยุกต์ใช้
  โดยมุ่งเน้นปลูกฝังจิตสำนึกให้บุคลากรมีส่วนร่วมต่อการขับเคลื่อนพัฒนาองค์กร
  โดยเปิดโอกาสให้แก่พนักงานทุกระดับมีส่วนร่วมผ่านการดำเนินกิจกรรมกลุ่มย่อย (SGA : Small
  Group Activity) รวมทั้งการทำกิจกรรมกลุ่ม (Project Team)
  ในการวิเคราะห์งานเพื่อลดค่าใช้จ่ายที่สูญเสียตลอดกระบวนการ
  โดยในปีที่ผ่านมาสามารถลดค่าใช้จ่ายได้ประมาณ 350 ล้านบาท อีกทั้งการนำระบบ TPM
  มาประยุกต์ใช้ในการปรับปรุงพัฒนากระบวนการผลิต การซ่อมบำรุง การควบคุมคุณภาพ
  การพัฒนาระบบงานของหน่วยงานสนับสนุน ตลอดจนการพัฒนาศักยภาพบุคลากร

  มาตรฐานความรับผิดชอบต่อสังคม ด้วยอุดมการณ์ “ประเทศไทยใสสะอาด
  ประชาชนอยู่เย็นเป็นสุข” บริษัทมุ่งมั่นประกอบธุรกิจตามแบบอย่างด้านบรรษัทภิบาล
  มุ่งเน้นด้านนิติธรรม โปร่งใส เป็นธรรม รับผิดชอบต่อสังคม วัฒนธรรม และสิ่งแวดล้อม
  ควบคู่กับการเสริมสร้างการพัฒนาอย่างยั่งยืน ให้แก่บุคลากร ลูกค้า ชุมชน
  และผู้มีส่วนได้ส่วนเสียทุกภาคส่วนภายใต้การบริหารที่สอดคล้องกับหลักธรรมา ภิบาล

  บริษัทฯได้นำระบบมาตรฐานความรับผิดชอบต่อสังคมมาประยุกต์ใช้ในองค์กรครอบคลุมทั้ง 7
  ประเด็นหลัก ประกอบไปด้วย ด้านการกำกับดูแลองค์กร ด้านสิทธิมนุษยชน ด้านแรงงาน
  ด้านสิ่งแวดล้อม ด้านการดำเนินงานอย่างเป็นธรรม ด้านผู้บริโภค
  และการมีส่วนร่วมในการพัฒนาชุมชน ทั้งนี้ได้ปฏิบัติตามข้อกำหนดตามมาตรฐานรวมทั้งสิ้น 260 ข้อ
  และปฏิบัติสอดคล้องกับกฎหมายจำนวน 315 ฉบับ
  อีกทั้งบริษัทได้ดำเนินโครงการพัฒนาชุมชนอย่างยั่งยืนทั้งในด้านการศึกษา เศรษฐกิจ สุขภาพชุมชน
  และสิ่งแวดล้อม เพื่อส่งเสริมคุณภาพชีวิตของชุมชนสู่การพัฒนาแบบยั่งยืนตามหลักเศรษฐกิจพอเพียง
  ควบคู่ไปกับการพัฒนาองค์กรอย่างไม่หยุดยั้ง